cyanic-selkie/wikianc huggingface dataset:
Enora Latuillière
Enora Latuillière (s. 31. heinäkuuta 1992) on ranskalainen ampumahiihtäjä. Hän hiihti toisen osuuden Ranskan hopeaviestijoukkueessa Kontiolahden MM-kilpailuissa 2015. Hänen paras saavutuksensa ampumahiihdon maailmancupissa on kymmenes sija pikakilpailussa Östersundissa kaudella 2014–2015. Latuillière on saavuttanut kaksi hopeaa ampumahiihdon EM-kilpailuissa.
Kesykyyhky
Kesykyyhky (Columba livia domestica) eli pulu on kaupunkielämään sopeutunut kalliokyyhkystä polveutuva alalaji. Kesykyyhkyjä, joilla on hyvä suunnistuskyky, voidaan käyttää kirjekyyhkyinä. Kesykyyhkyn kuvaili tieteelle Johann Friedrich Gmelin. Kesykyyhky on ehkä ensimmäinen ihmisen kesyttämä lintu ja sitä on käytetty myös ravintona.
Koko ja ulkonäkö
Kesykyyhkyn ulkonäkö on kirjava ja sen päävärit ovat musta, valkoinen ja harmaa. Yläperä on usein valkoinen, kalliokyyhkyllä aina. Silmät ovat punertavia. Poikasen silmä on tumma, mutta se alkaa vaaleta ja vaihtaa väriä noin yhden kuukauden iässä ja 3–3,5 kuukauden ikäisenä iiris on punertava tai oranssi.
Pituus on noin 29–35 cm ja paino noin 315–410 grammaa. Ääni on tyypillinen kujerrus.
Levinneisyys
Kesykyyhky pesii kaupungeissa ympäri maapalloa. Maailmassa arvioidaan olevan 17–28 miljoonaa yksilöä. Näistä Euroopassa pesii useita miljoonia pareja. Alkuperäisiä kalliokyyhkyjä pesii yhä runsaasti etenkin Etelä-Euroopassa, mutta villit ja kesyt populaatiot sekoittuvat helposti.
Metaani
Metaani (CH4) on yksinkertaisin hiilivety ja alkaani. Se on hajuton, ilmaa kevyempi kaasu. Metaani on hiilidioksidin ohella yksi merkittävimmistä kasvihuonekaasuista. Metaanin osuus kaikista kasvihuonekaasujen yhdistetyistä lämmitysvaikutuksista on noin 20 %.
Kesykyyhky
Levinneisyys
Suomessa kesykyyhkyjä arvioidaan pesivän noin 40 000 paria ja sitä tavataan suurelta osin kaupungeissa ja muissa asutuskeskuksissa Etelä- ja Keski-Suomessa. Naantalin Kuparivuoren kalliojyrkänne on harvoja paikkoja Suomessa, jossa pulut ovat pesineet alkuperäisessä ympäristössään.
Sosiaalinen luottoluokitusjärjestelmä
pienoiskuva|Valvontakameroita Kiinassa. Sosiaalinen luottoluokitusjärjestelmä on Kiinan valtion kansalaisia koskeva luottoluokitusjärjestelmä, jossa jokaiselle kansalaiselle lasketaan tietotekniikan avulla pisteluku. Kiinan valtio ilmoitti kehittävänsä järjestelmää vuonna 2014 ja siitä tulevan pakollinen kaikille vuonna 2020. Kansalainen pisteytetään sen perusteella, miten hyvin hän on noudattanut sosiaalisia normeja ja sääntöjä. Pisteluku on julkinen rekisteritieto ja kaikkien nähtävissä.
Metaani
Metaania syntyy eloperäisen aineksen mädäntyessä hapettomissa oloissa esimerkiksi eläinten ruoansulatuskanavissa, soissa, kaatopaikoilla ja riisipelloilla. Lisäksi metaania vapautuu fossiilisten polttoaineiden hankinnan ja jalostuksen yhteydessä. Metaania kerätään talteen polttoaineeksi biokaasuna. Eri esiintymispaikoissaan siitä käytetään esimerkiksi myös nimityksiä suokaasu ja kaivoskaasu. Kivihiilikaivoksissa tapahtuvat kaasuräjähdykset ovat metaanikaasun aiheuttamia, sillä sitä on myös kivihiilen huokosissa. Myös Marsin maaperästä vapautuu metaania. Jäätynyttä metaania esiintyy myös Pluton uloimmassa kerroksessa.
Kesykyyhky
Elinympäristö
pienoiskuva|250px|Mies ruokkimassa kyyhkysiä [[Helsinki|Helsingin Esplanadilla vuonna 1921]] Kesykyyhkyt elävät parvissa ja ne viihtyvät hyvin kaupungeissa, joissa ne pesivät talojen seinustojen räystäiden alle ja syvennyksiin sekä siltojen rakenteisiin. Maaseudulla ne viihtyvät viljakuivurien ja viljavarastojen liepeillä. Kesykyyhky on erittäin taitava lentäjä ja sillä on tarkka näkö. Puluja on vainottu ankarasti niiden ulosteissa mahdollisesti esiintyvän ornitoosin takia.
Metaani
Maakaasu on pääosin metaania. Metaanin palamisreaktio tuottaa runsaasti lämpöenergiaa:
Kesykyyhky
Lisääntyminen
Kesykyyhky munii kaksi munaa kerrallaan ja muninta tapahtuu ympäri vuoden, mutta pääasiallisesti lisääntyminen tapahtuu kesäaikaan. Kummatkin sukupuolet hautovat ja haudonta-aika kestää noin 16–18 vuorokautta. Molemmat puolisot hoitavat poikasia, jotka oppivat lentämään 3–5 viikon ikäisinä. Kyyhkyt ruokkivat poikasiaan kuvun pintasolujen muodostamalla ”kupumaidolla”. Poikasen äänenmurros on noin 1,5 kuukauden ikäisenä, jolloin poikasääni muuttuu aikuisen kyyhkyn kujerrukseksi. Tuolloin poikaselle tulee ”murrosikä” ja pariutumis- ja reviirikäytöksen harjoittelu alkaa.
Metaani
Polttoainekäytön lisäksi metaania käytetään useiden yhdisteiden synteesin lähtöaineena. Siitä valmistetaan muun muassa kloorattuja metaaneja, metanolia, eteeniä, vetysyanidia, vetysulfidia ja synteesikaasua.
Kesykyyhky
Ravinto
Kesykyyhkyt syövät sekalaista ravintoa kuten siemeniä, herneitä, hyönteisiä, matoja ja varsinkin taajamissa ruokajätteitä. Ihmisten jätteet aiheuttavat linnuille terveysongelmia, kasvuhäiriöitä ja voivat jopa olla hengenvaarallisia.
Metaani
Metaani kasvihuonekaasuna
Metaanin elinikä ilmakehässä on vain noin kymmenen vuotta, joten se lämmittää ilmakehää muita kasvihuonekaasuja huomattavasti lyhyemmän aikaa. Laskelmissa metaanin ilmastoa lämmittävä vaikutus riippuu siksi muita kasvihuonekaasuja enemmän siitä, kuinka pitkää ajanjaksoa tarkastellaan päästöjen muodostumisen jälkeen. Yleisimmin käytetyllä sadan vuoden tarkasteluvälillä saadaan tulokseksi, että metaani lämmittää ilmakehää 25 kertaa enemmän kuin hiilidioksidi. Metaanilla on myös ilmakehän viilentymistä aiheuttava otsonia heikentävä vaikutus, joka on kuitenkin paljon pienempi kuin klooria ja bromia sisältävillä kaasuilla.
Sosiaalinen luottoluokitusjärjestelmä
Kiinassa pisteytetään myös yrityksiä.
Metaani
Metaani kasvihuonekaasuna
Metaanin pitoisuus ilmakehässä on yli kaksinkertaistunut esiteollisen ajan jälkeen. Metaanin osuus globaaleista kasvihuonepäästöistä on sadan vuoden seuranta-ajalla noin 14 prosenttia. Suomessa muiden kasvihuonekaasujen tuotanto on kuitenkin niin runsasta, että metaanin osuus ilmaston lämpenemisestä on vain 6 prosenttia.
Sosiaalinen luottoluokitusjärjestelmä
Historia
Sosiaalista luottoluokitusta pilotoitiin vuonna 2010 Suiningissa. Pilotissa jokaiselle 1,1 miljoonalle yli 14-vuotiaalle asukkaalle annettiin aluksi pisteluvuksi 1000 ja siihen lisättiin tai siitä vähennettiin pisteitä käyttäytymisen mukaan. Pilotin lopussa asukkaat jaettiin A-, B-, C- ja D-luokkaan. A-kategoriaan kuuluvat pääsivät etusijalle oppilaitosten sisäänotossa ja työhönotossa. D-kategoriaan kuuluvilta evättiin lisenssejä, lupia ja pääsyjä joihinkin sosiaalipalveluihin.
Carl Grundström
Carl Grundström (s. 1. joulukuuta 1997 Uumaja, Ruotsi) on ruotsalainen jääkiekkoilija, joka pelaa NHL-seura Los Angeles Kingsin organisaatiossa. Hän on pelipaikaltaan vasen laitahyökkääjä.
Sosiaalinen luottoluokitusjärjestelmä
Tekniikka ja kehitystyö
Sosiaalinen luottoluokitusjärjestelmä perustuu big data -analytiikkaan.
Sosiaalista luottoluokitusjärjestelmää kehittävät Tencentin kumppani China Rapid Finance ja Alibabaan sidoksissa olevan Ant Financial Services Groupin tytäryhtiö Sesame Credit. Molemmilla yrityksillä on pääsy valtaviin määriin dataa kansalaisista. China Rapid Finance liittyy WeChat-pikaviestimeen (850 miljoonaa aktiivista käyttäjää) ja Sesame Credit Alipay-maksujenvälitykseen. Kiinalaisen paikallismedian mukaan Tencentin sosiaalisen luottoluokitusjärjestelmän sovellukseen liittyy QQ-pikaviestin. Pisteluku on välillä 300–850 ja jakautuu viiteen kategoriaan: sosiaaliset yhteydet, kulutuskäyttäytyminen, turvallisuus, varallisuus ja tottelevaisuus.
Carl Grundström
Seuraura
Grundström on IF Björklövenin kasvatti. Hän oli kaudella 2011–2012 seuran U16-junioreiden paras maalintekijä viidellä osumallaan. Kaudella 2012–2013 Grundström toimi joukkueen kapteenina ja oli kolmella osumallaan Björklövenin paras maalintekijä Axel Levanderin kanssa. Hän oli samalla kaudella J18 Allsvenskanissa joukkueensa paras maalintekijä kolmen muun pelaajan kanssa kolmella osumallaan. Kaudeksi 2013–2014 Grundström siirtyi MODO Hockeyn J18-junioreihin. Hän oli J18 Allsvenskanissa 12 osumallaan joukkueen paras maalintekijä Emil Alban kanssa. Grundström voitti kauden päätteeksi sarjan mestaruuden. Hän pelasi suurimman osan kaudestaan kuitenkin MODO:n J20-junioreissa, joita Grundström edusti kauden aikana myös U20 Super Challengessa.
Sosiaalinen luottoluokitusjärjestelmä
Järjestelmän datalähteet
Vuonna 2017 10 polkupyörien yhteiskäyttöpalvelua on sopinut asiakkaiden datan toimittamisesta luottoluokitusjärjestelmään.
Carl Grundström
Seuraura
Kaudella 2014–2015 Grundström oli J18 Allsvenskanin pudotuspeleissä MODO:n paras pistemies ja maalintekijä tehoilla 2+2=4. Hän pelasi suurimman osan kaudestaan kuitenkin seuran J20-junioreissa. Grundström jakoi J20 SuperElitin maalipörssin kymmenennen sijan kolmen muun pelaajan kanssa 21 osumallaan. Hän debytoi kauden aikana myös MODO:n SHL-joukkueessa, jossa Grundström pelasi 24 runkosarjaottelua tehopistein 2+3=5. Hän teki SHL-debyyttinsä vain 16-vuotiaana 4. lokakuuta 2014 Växjö Lakers HC:tä vastaan. Grundström sai ottelussa jääaikaa 7.56 minuuttia. SHL-uransa avausmaalin hän teki seitsemännessä ottelussaan 18. marraskuuta 2014 vieraissa Växjö Lakersia vastaan. Grundström keräsi ottelusta teholukeman +3. Kesäkuussa 2015 hän teki MODO:n kanssa vuoden mittaisen SHL-sopimuksen. Grundströmin ensimmäinen täysi liigassa vietetty kausi 2015–2016 toi hänelle 49 runkosarjaottelussa tehot 7+9=16 ja seitsemässä karsintasarjan ottelussa tehot 1+3=4. MODO:n kausi päättyi putoamiseen HockeyAllsvenskaniin.
Metaani
Metaani kasvihuonekaasuna
Suomessa metaanin päästöistä on puolet peräisin kaatopaikoilta ja jätevedenpuhdistuksesta, kakkossijalla päästölähteenä on karjatalous.
Sosiaalinen luottoluokitusjärjestelmä
Palkkiot ja rangaistukset
Käytännössä Kiinan hallinto määrittelee mitkä teot ovat positiivisia ja mitkä negatiivisia. Pisteet voivat laskea muun muassa kritisoimalla hallintoa, vääränlaisella kulutuskäyttäytymisellä ja maksamalla laskut myöhässä. Pisteitä voi menettää myös esimerkiksi ajamalla huonosti autolla, pelaamalla liikaa videopelejä tai tupakoimalla savuttomilla alueilla.
Carl Grundström
Seuraura
Toronto Maple Leafs varasi Grundströmin toisella kierroksella 57. pelaajana NHL:n varaustilaisuudessa 2016. Ennen tätä hän teki saman vuoden huhtikuussa kaksivuotisen sopimuksen Frölunda HC:n SHL-joukkueen kanssa. Grundström teki SHL-uransa ensimmäisen kypärätempun 20. lokakuuta 2016 Leksands IF:ää vastaan. Hänen toinen osumansa jäi Frölundan 5–1-voittoon päättyneen ottelun voittomaaliksi. Grundström valittiin ottelun ykköstähdeksi. Hän teki kauden 2016–2017 aikana liigan runkosarjassa kaikkiaan 45 ottelussa tehot 14+6=20. Grundström jakoi joukkueensa sisäisen maalipörssin voiton Casey Wellmanin kanssa. Hän voitti kauden aikana myös Mestarien liigan mestaruuden. SHL-kauden jälkeen, huhtikuun 2017 lopulla Grundström teki kolmivuotisen tulokassopimuksen Maple Leafsin kanssa. Toukokuussa hän siirtyi loppukevääksi amatööritry-out -sopimuksella AHL-joukkue Toronto Marliesin vahvuuteen. Grundström pelasi siellä kuusi playoff-ottelua tehopistein 3+1=4.
Metaani
Metaani kasvihuonekaasuna
Fossiilisten polttoaineiden hankinta ja käyttö aiheuttavat 26 % maailman metaanipäästöistä ja kaatopaikkojen sekä jäteveden puhdistuksen yhteydessä vapautuu 20 prosenttia. Biomassan polton metaanipäästöt muodostavat noin 11 prosenttia ihmisen toiminnan aiheuttamista metaanipäästöistä.
Sosiaalinen luottoluokitusjärjestelmä
Palkkiot ja rangaistukset
Järjestelmä sisältää palkkioita ja rangaistuksia. Järjestelmän varhaisessa koekäytössä vuonna 2018 yhdeksän miljoonaa kiinalaista evättiin ostamasta maansisäisen lentolipun ja kolme miljoonaa ostamasta bisnesluokan lentolippua. Muihin rangaistuskeinoihin kuuluu muun muassa internet-yhteyden nopeuden rajoittaminen, lemmikkieläinten takavarikoiminen ja eväämällä mahdollisuuden päästä opiskelemaan tai töihin. Korkean pisteluvun avulla on mahdollista matkustaa ulkomaille ja varata ykkösluokan lippuja. Hyvien pisteiden omaavat voivat saada myös muun muassa alennuksia energialaskuissa, parempia korkoja pankeista ja enemmän näkyvyyttä deittisivustoilla.
Carl Grundström
Seuraura
Syksyn 2017 harjoitusleirin päätteeksi Toronto Maple Leafs lähetti Grundströmin kaudeksi 2017–2018 lainalle Frölunda HC:n SHL-joukkueeseen. Hän oli 17 osumallaan joukkueen toiseksi paras maalintekijä Victor Olofssonin jälkeen. SHL-kauden päätyttyä Grundström siirtyi loppukevääksi Toronto Marliesin AHL-joukkueeseen, jossa hän pelasi kaksi runkosarjaottelua tehopistein 1+2=3 ja 20 playoff-ottelua tehopistein 8+6=14. Grundström voitti AHL:n tulokkaiden pudotuspelien pistepörssin. Hän voitti kauden päätteeksi Calder Cupin.
Mikko Kyyrö
Mikko Tapio Kyyrö (s. 12. heinäkuuta 1980 Kerava) on suomalainen uransa päättänyt kiekonheittäjä. Seuratasolla hän edusti Keravan Urheilijoita ja häntä valmensivat Tapio Tuohino ja Rainer Stenius. Kyyrön ennätys on vuonna 2006 heitetty 64,14 m.
Kalevan kisoissa 2008 Kyyrö sai hopeaa tuloksella 60,80 m. Espoossa 2009 hän voitti SM-kultaa tuloksella 61,25. Frantz Kruger hävisi hänelle kolme senttimetriä. Barcelonan EM-kilpailuissa 2010 Kyyrö sijoittui karsinnassa 22:nneksi. Saman vuoden Kalevan kisoissa hän sai hopeaa. Turussa 2011 Kyyrö voitti kolmannen kerran SM-kultaa tuloksella 61,11.
Vuonna 2012 Kyyrö voitti neljännen ja viimeisen SM-kultansa Lahden Kalevan kisoissa tuloksella 60,45. Helsingin EM-kilpailuissa 2012 hän karsiutui loppukilpailusta tuloksella 60,16 m. Syyskuussa 2012 Kyyrö ilmoitti lopettavansa urheilu-uransa motivaation ja ajanpuutteen vuoksi.
Sosiaalinen luottoluokitusjärjestelmä
Palkkiot ja rangaistukset
Yritysten on mahdollista saada hyvien pisteiden avulla nopeampia lupaprosesseja ja alempia veroprosentteja, kun taas huonot pisteet voivat vaikeuttaa yhteistyökumppaneiden saamista.
Keskustelu vaikutuksista ja kritiikki
The Economistin artikkelissa sosiaalista luottoluokitusjärjestelmää on kuvailtu digitaalisen totalitäärisen valtion keksimiseksi. Artikkelissa mainitaan, että järjestelmä ei pisteytä vain rahallista luottokelpoisuutta, vaan ihmisen sosiaalista ja mahdollisesti poliittista käyttäytymistä. Vielä vuonna 2016 ei ollut selvillä, miten kattava järjestelmä tulee olemaan, mutta sen kritiikki on esitettävä valtion omistamassa mediassa. Artikkelissa mainitaan, että kyseessä on kunnianhimoisin digitaalisen sosiaalisen kontrollin kokeilu.
Pellervon taloustutkimuksen Kristina Tiitinen arvelee, että sosiaalinen luottoluokitusjärjestelmä muuttaa taloudellisen aseman määrittämän yhteiskuntaluokan oman käyttäytymisen määrittämäksi luokaksi. Tiitisen mukaan tästä voi olla jopa hyötyä kiinalaisessa yhteiskunnassa, jossa sosiaalista liikkuvutta ei juurikaan tapahdu. Lisäksi kulutusohjaaminen voi viedä tottumuksia hyödyllisiin arvoihin, kuten ympäristönsuojeluun tai terveellisiin elintapoihin.
Martin Schorzempan ja muiden mukaan sosiaalinen luottoluokitusjärjestelmä on joko merkki kehityksestä tai uhka yksityisyydelle. Zahy Ramadanin mukaan sosiaalinen luottoluokitusjärjestelmä on pyrkimys luoda pelillistetty järjestelmä, jolla saadaan aikaiseksi universaali konformistisuus.
Metaani
Metaani kasvihuonekaasuna
Metaanipäästöjen arvellaan tulevaisuudessa syntyvän enenevissä määrin kaatopaikoille kasaantuvasta jätteestä. Suomen kaatopaikkojen metaanipäästöt laskivat kuitenkin voimakkaasti vuosina 1995–2006.
Tunturipöllö
Tunturipöllö (Bubo scandiacus, synonyymi Nyctea scandiaca ) on pohjoisella tundravyöhykkeellä tavattava suurikokoinen pöllölaji. Tunturipöllö on sopeutunut monin tavoin arktiseen elinympäristöönsä. Valkean sulkapeitteensä ansiosta se maastoutuu hyvin valkoiseen hankeen, ja ilmavan höyhenpeitteen lisäksi lintua suojaavat kylmältä nokkaa ympäröivät viikset ja jalkojen höyhenet. Lajille ovat tyypillisiä hyvien pesimävuosien jälkeiset nuorten yksilöiden vaellukset, jotka voivat ulottua tuhansien kilometrien päähän niiden synnyinsijoilta. Maailmanlaajuisesti tunturipöllö on uhanalainen, ja Suomesta ja Skandinaviasta se on miltei hävinnyt.
Ulkonäkö ja koko
thumb|left|250px|Tunturipöllön lento on voimakasta, siivet ovat pitkät ja leveät ja muihin Suomen isokokoisiin pöllöihin verrattuna terävämmät. Tunturipöllöt ovat väriltään vaaleita, mutta niillä on höyhenpuvussaan vaihtelevasti harmaata ja tummanruskeaa pilkutusta. Vanhan koiraan höyhenpuku voi olla kokonaan valkea. Nuoret naaraat taas voivat kauempaa näyttää miltei harmailta, koska niiden höyhenpuvussa tummia pilkkuja ja poikkijuovia on tiheämmässä kuin vanhoilla yksilöillä. Tunturipöllön pää on keskikokoinen ja pyöreä, ja sillä on suuret kirkkaankeltaiset silmät sekä tumma nokka, jonka sivuilla on pitkiä höyheniä suojaamassa sieraimia kylmältä. Pöllön jalat ovat kokonaan höyhenpeitteiset ja niissä on tummat kynnet. Pyrstö on suhteellisen lyhyt.
Tunturipöllö lentää rauhallisin ja syvin siiveniskuin, ja välillä se liitää. Saalistaessaan se voi lekutella paikoillaan ilmassa. Pohjoisten alueiden ankaraan ilmastoon sopeutuneena se kykenee lentämään voimakkaassakin tuulessa, vaihtelemalla pyrstön ja siiven pitkien kärkisulkien asentoa.
Tunturipöllö on kooltaan vain vähän pienempi kuin maailman suurin pöllölaji, huuhkaja. Koiraat ovat 55–60,5 senttimetriä pitkiä, ja naaraat hieman pidempiä, yleensä 60,9–67 senttimetriä. Tunturipöllökoiraat painavat 1 280–2 300 grammaa, naaraat 1 700–3 000 grammaa. Tunturipöllön siipiväli on 142–166 senttimetriä.
Ääntely
Koiraan usein ilmassa päästämä soidinhuuto on kauas kantava, kumea, hieman karhea ”gooh”, ”hoorh” tai ”aoo”, joka toistuu normaalisti kuudesti muutaman sekunnin välein. Pesimäpaikoilla kuuluva varoitus on käheän haukkuva ”kväkväkväkvä” tai ”krä-krä”. Koiras ääntelee pesällä ”ka-ka-ka-ka” ja naaras ”ke-ke-ke-ke”. Poikaset kerjäävät emoilta ruokaa ”pshäh” -äänellä.
Levinneisyys ja uhanalaisuus
Euroopassa tunturipöllö lisääntyy vain Norjassa, Ruotsissa, Suomessa, Islannissa ja satunnaisesti Skotlannissa. Skandinavian alueella elävien tunturipöllöjen määrä on vähentynyt. Vielä 1900-luvun alussa tunturipöllö kuului Suomenkin vakituiseen pesimälajistoon, mutta katosi vainon ja laajamittaisen munien keruun takia 1930-luvulle mennessä. Keskieurooppalaiset keräilijät maksoivat tuolloin paikallisille asukkaille huomattavia rahasummia lajin munapesyeistä, ja ahkeralla myyjällä saattoi olla kerralla myytävänä jopa 800 tuntureilta kerättyä munaa. Varsinkin vaelluksella olleita aikuisia yksilöitä tapettiin raudoilla ja ampuma-aseilla, sekä täytettäviksi koriste-esineiksi että riekkokantojen kasvattamiseksi. Esimerkiksi pelkästään vuoden 1911 aikana ammuttiin 151 tunturipöllöä. Laji rauhoitettiin vuonna 1962. Nykyään lajia tavataan Suomessa hyvin harvinaisena ja satunnaisena pesimälajina vain pohjoisimmassa Lapissa. Käsivarren ja päälaen tuntureilla, Enontekiön, Inarin ja Utsjoen kuntien alueilla, voi jyrsijöiden esiintymisen huippuvuonna pesiä nykyään enintään 100 paria, normaalikesinä ei yhtäkään. Varmistettujen pesintöjen välillä voi Suomessa kulua jopa vuosikymmeniä; sotien jälkeiseltä ajalta pesintöjä on todennettu vain vuosina 1974, 1987, 1988, 2007 ja 2011. Suomessa lajin kansalliseksi uhanalaisuusluokitukseksi arvioitiin vuonna 2000 "erittäin uhanalainen" ja vuonna 2010 "äärimmäisen uhanalainen", ja tapetun tai vahingoitetun linnun sekä munapesyeen ja pesäpoikueen ohjeellinen korvausarvo on 3 369 euroa.
Metaani
Metaani kasvihuonekaasuna
Karjatalouden metaanipäästöt syntyvät nurmirehua syövien märehtijöiden ruoansulatuksessa sekä lannan varastoinnissa ja käsittelyssä. Metaanin muodostumista pyritään vähentämällä kohottamalla rehun hyötysuhdetta ja sen kautta vähentämällä sen kulutusta. Yli viisi prosenttia rehun energiasta muuttuu metaaniksi, ja sen talteenotto on vaikeaa sisätiloissakin. Kehitteillä on rehu, jonka ansiosta metaanin muodostuminen vähenisi.
Tunturipöllö
Levinneisyys ja uhanalaisuus
thumb|Vaeltavia tunturipöllöjä nähdään myös rakennetuilla alueilla.
Metaani
Metaani kasvihuonekaasuna
Siperian turvesoiden ikiroudan sulamisesta voi aiheutua jopa 70 000 miljoonan tonnin metaanipäästöt, jotka edelleen kiihdyttäisivät ilmastonmuutosta. Kaksi kolmasosaa metaanipäästöistä on ihmisen aiheuttamaa.
Ilmakehän metaanipitoisuus nousi poikkeuksellisen paljon vuonna 2007. Syytä ei tiedetä. Pohjoisessa epäillään Siperian soiden vapauttavan metaania ikiroudan sulaessa ilmaston lämmettyä.
Tunturipöllö
Vaellukset
Hyviä sopuli- ja samalla myös pesimisvuosia seuraavina katoaikoina tunturipöllöt saattavat vaeltaa kauaskin tundralta. Tällaisia vaelluksia tapahtuu keskimäärin kymmenen vuoden välein, mutta laajamittaisten suurvaellusten välillä voi kulua 20–30 vuotta. Tavanomaista runsaampi vaellus osui Suomeen viimeksi talvella 1999–2000. Vaeltavia yksilöitä on havaittu esimerkiksi Helsingin edustan ulkoluodoilla, noin tuhannen kilometrin päässä pesimäalueelta. Jotkin yksilöt vaeltavat jopa Keski-Eurooppaan asti. Kauas etelään suuntautuva liikehdintä on euraasialaisten yksilöiden kohdalla kuitenkin suhteellisen harvinaista, yleensä ne siirtyvät arktisella alueella itään tai länteen päin. Pohjois-Amerikan tundralla pesivät tunturipöllöt sen sijaan muuttavat yleisesti talveksi etelämmäksi, Kanadan laajoille viljelyalueille. Koko Suomessa talvehtii vuosittain 50–150 tänne Venäjältä vaeltanutta yksilöä, pääasiassa marras-joulukuun ajan. Vaellus ei aina ulotu Etelä-Suomeen, jossa on heikoimpina vuosina havaittu vähimmillään vain yksi tunturipöllö. Pääosa vaeltajista on nuoria yksilöitä, joiden suurelle joukolle ei enää riitä ravintoa niiden synnyinalueilla. Tunturipöllöjen vaellusvietti herää, kun yksilöitä on lähtöalueella tavanomaista enemmän. Vaellukset tapahtuvat pääosin rannikoita pitkin. Vaeltajat saattavat jäädä hyvälle saalistusalueelle pitkäksikin aikaa ja puolustaa sitä kuin reviiriään. Ne ovat usein ihmistä kohtaan pelottomia, koska eivät ole pesimäalueillaan välttämättä koskaan nähneet ihmisiä.
Suojelu eläintarhoissa
Tunturipöllölle perustettiin heinäkuussa 2021 Euroopan eläintarhajärjestön ylläpitämä EEP-suojeluohjelma, jota johtaa Korkeasaaren eläintarha. Suojeluohjelman tarkoitus on ylläpitää tervettä ja geneettisesti monimuotoista tarhakantaa tunturipöllöistä, jotta lajia voidaan alkaa palauttamaan luontoon eläintarhoista, jos lajin kanta pienenee entisestään.
Elinympäristö
Tunturipöllöin tyypillistä elinympäristöä ovat sammal- ja jäkälätundra ja tunturinummet ja -paljakat. Pesintäpaikoikseen tunturipöllö kelpuuttaa lähinnä puuttomat tunturin laet, joskus se pesii myös vaikeapääsyisillä avoimilla soilla. Vaeltavat yksilöt suosivat laajoja peltoalueita, meren ja järvien rantoja ja saariston luotoja, mutta niitä nähdään myös kaupungeissa korkeiden rakennusten katoilla ja savupiippujen päällä tähystämässä.
Elintavat
thumb|left|220px|Emo ja poikanen.
Lisääntyminen ja elinikä
Pesä on vaatimaton syvennys pienellä, usein soraisella kummulla, jolta on avoin näköala kaikkiin ilmansuuntiin. Hyvinä sopulivuosina useita pareja voi pesiä lähellä toisiaan, mutta huonoina vuosina ne eivät pesi lainkaan. Lajilla on todettu moniavioisuutta. Naaras munii huhti-toukokuussa 6–14 valkoista, lähes pyöreää munaa, ja hautoo niitä hieman yli kuukauden. Monista muista linnuista poiketen tunturipöllönaaras aloittaa hautomisen välittömästi ensimmäisen munan munimisen jälkeen. Haudonnan ajaksi naaraan vatsapuolella olevasta hautomalaikusta irtoavat höyhenet, koska paksu höyhenpeite estäisi lämmön johtumisen emosta muniin. Tämän laikun kohdalla on enemmän verisuonia kuin muualla vartalossa. Naaraan lentäessä hautomalaikkua ei näy, sillä sitä ympäröivät pitkät sulat peittävät sen; haudonnan ajaksi sulat kohotetaan syrjään. Naaras kääntelee munia säännöllisesti, jotta myös niiden kylmää maata vasten olevat puolet lämpiävät. Koiras tuo muutaman tunnin välein ruokaa naaraalle, joka ei juurikaan poistu munilta haudonnan aikana. Poikaset syntyvät valkoisina untuvikkoina, ja muuttuvat vähitellen ruskeiksi. Ne lähtevät pesästä 2–3 viikon ikäisinä ja oppivat lentotaidon vajaan kuukauden ikäisinä. Niiden lentokyky on kuitenkin täysin kehittynyt vasta noin puolentoista kuukauden ikäisenä, ja emot ruokkivat niitä 2,5 kuukauden ikäisiksi asti. Pesinnän aikana koiras puolustaa pesäänsä aggressiivisesti tunkeilijoita vastaan, eikä pelkää käydä ihmisenkään kimppuun.
Tunturipöllö tulee sukukypsäksi toisena ikävuotenaan. Vanhin tunnettu lajin edustaja eli vankeudessa 28-vuotiaaksi. Luonnossa niiden elinikä jää yleensä alle kymmeneen vuoteen.
thumb|200px|Tunturipöllö saalistamassa.
Ravinto
Tunturipöllö syö pikkunisäkkäitä (etenkin tunturisopuleita), jäniksiä ja keskikokoisia lintuja, kuten lokkeja, sorsia, riekkoja ja kiirunoita, joita se saalistaa avoimilla alueilla. Pöllöille poikkeukselliseen tapaan se saalistaa lähinnä päiväsaikaan, jolloin se usein istuu jollakin kivellä, kumpareella, katolla tai muulla näköalapaikalla tähystämässä. Se on silti liikkeellä öisinkin. Tunturipöllön oksennuspallot voivat olla ihmisen nyrkin kokoisia.
Tunturipöllö kulttuurissa
thumb|Piirros vuodelta 1855.
Tunturipöllöstä on käytetty Suomessa lukuisia kansanomaisia nimityksiä, joista tunnetuimpia ovat iso vaalee ja muistakin pöllöistä käytetty sana ukuli.
Tunturipöllö on valittu Kanadan Québecin provinssin nimikkolinnuksi.
Carl Grundström
Seuraura
Alkukauden 2019–2020 Grundström pelasi Toronto Marliesin AHL-joukkueessa. Hän teki siellä 42 runkosarjaottelussa tehot 13+16=29. Grundström oli kauden päätyttyä joukkueen sisäisen tehotilaston jaetulla kärkisijalla Chris Muellerin ja Calle Rosénin kanssa lukemalla +8, mutta tammikuussa 2020 Toronto Maple Leafs kauppasi hänet, puolustaja Sean Durzin ja kesän 2019 ensimmäisen kierroksen varausvuoron Los Angeles Kingsiin vaihdossa puolustaja Jake Muzziniin. Grundström lähetettiin farmijoukkue Ontario Reigniin, jossa hän teki 13 runkosarjaottelussa tehot 3+7=10, kunnes maaliskuussa Grundström kutsuttiin Kingsin NHL-joukkueeseen. Hän teki NHL-debyyttinsä 9. maaliskuuta 2019 vieraissa Arizona Coyotesia vastaan. Grundström teki ottelussa myös NHL-uransa avausmaalin. Hän pelasi Kingsin vahvuudessa kauden loppuun tehden 15 runkosarjaottelussa tehot 5+1=6. Syksyn 2019 harjoitusleirin päätteeksi Grundström lähetettiin farmiin, josta hänet kutsuttiin ensimmäisen kerran NHL:ään viiden ottelun jälkeen lokakuussa. Grundström lähetettiin yhdeksän ottelun jälkeen takaisin Reigniin. Hän jakoi lopulta tehoilla 12+16=28 joukkueen sisäisen pistepörssin toisen sijan Michael Eyssimontin ja Jaret Anderson-Dolanin kanssa edellään Martin Frk. Grundström nostettiin jälleen helmikuussa 2020 Kingsin NHL-vahvuuteen. Kaikkiaan hän pelasi liigassa kauden 2019–2020 aikana 13 runkosarjaottelua tehden neljä syöttöpistettä. Grundström vietti Kingsin vahvuudessa kauden loppuun, kunnes koronaviruspandemia keskeytti NHL-kauden maaliskuussa.
Heinolan ilmailukerho
Heinolan ilmailukerho ry on moottorilentokerho, joka on perustettu vuonna 1985. Kerhon kotipaikka on Lahti-Vesivehmaan lentokenttä.
Jarmo Ruoste
Jarmo Heikki Tapio Ruoste (4. maaliskuuta 1920 Rauma – 5. toukokuuta 1992 Lohja) oli suomalainen upseeri, opettaja ja kirjailija.
Carl Grundström
Seuraura
Syyskuussa 2020 Grundström teki kaksivuotisen jatkosopimuksen Los Angeles Kingsin kanssa, joka tuo hänelle NHL:n puolella 750 000 dollaria kaudessa. Grundströmin ensimmäinen sopimusvuosi on kaksisuuntainen ja toinen yksisuuntainen. Muutamaa päivää myöhemmin seura lainasi hänet kaudeksi 2020–2021 toistaiseksi voimassa olevalla sopimuksella kotimaahansa HockeyAllsvenskan-joukkue IF Björklöveniin. Grundström pelasi siellä 18 ottelua tehopistein 5+8=13. NHL-kauden 2020–2021 hän aloitti Kingsin NHL-joukkueessa.
Jarmo Ruoste
Henkilöhistoria
Ruoste pääsi ylioppilaaksi Rauman yhteislyseosta 1939 ja hän suoritti 1945 virkatutkinnon Merisotakoulussa. Ruoste palveli aluksi upseerina vuosina 1945–1947 ja toimi sitten opettajana vuosina 1954–1983. Turun Sanomien toimittaja Ruoste oli vuosina 1947–1951. Toimittuaan opettajana kansa- ja yhteiskouluissa Ruoste tuli opettajaksi Valtion väestönsuojelukouluun 1963, josta tehtävästä hän jäi eläkkeelle 20 vuoden työuran jälkeen 1983.
Heinolan ilmailukerho
Kerhon päätoimintamuotoja ovat lentokoulutus ja koneiden vuokraus. Kerholla on koulutusluvat yksityislentäjän lupakirjaan (PPL), kevyiden ilma-alusten lupakirjaan (LAPL) ja yölentokelpuutukseen (NF). Kerhon käytössä on neljä lentokonetta, 2- ja 4-paikkaiset Cessnat sekä 4-paikkaiset Piper Cherokee ja Piper Warrior. Vesivehmaan lisäksi koulutuskenttänä käytetään Mikkelin lentokenttää.
Heinolan ilmailukerho on mukana vapaaehtoisen pelastustoiminnan Heinolan paikallistoimikunnassa. Kerhon lentäjät hoitavat maastopalojen tähystysaluetta numero 10, laajuudeltaan Sysmä-Haukivuori-Anttola-Asikkala.
Carl Grundström
Maajoukkueura
Grundström pelasi alle 20-vuotiaiden MM-kilpailuissa vuosina 2016 ja 2017, joista jälkimmäisessä turnauksessa hän toimi Ruotsin varakapteenina. Grundström pelasi myös alle 18-vuotiaiden MM-kilpailuissa vuonna 2015 sekä alle 18-vuotiaiden Ivan Hlinkan muistoturnauksessa vuonna 2014. Hän pelasi myös World U-17 Hockey Challengessa tammikuussa 2014. Yhteensä Grundström on pelannut 35 nuorten ja 44 poikien maaottelua.
Ruotsin A-maajoukkueessa Grundström on pelannut neljä ottelua tehopistein 1+1=2. Hän teki A-maajoukkuedebyyttinsä Euro Hockey Challengessa 21. huhtikuuta 2017 Hrodnassa Valko-Venäjää vastaan. Grundström keräsi ottelusta teholukeman +1. Ensimmäisen A-maajoukkuemaalinsa hän teki neljännessä ottelussaan Euro Hockey Challengessa 6. huhtikuuta 2018 Oskarshamnissa Slovakiaa vastaan.
Pelityyli
Elite Prospects -sivuston mukaan Grundström on työteliäs laitahyökkääjä ja joukkuepelaaja, joka pelaa varsin aggressiivisesti ja korkealla intensiteetillä. Sivuston mukaan hän on voimakas luistelija, hyvä karvaamaan ja käyttökelpoinen alivoimalla. Grundström on myös kohtalaisen hyvä hyökkäyspäässä ja hän lukee peliä hyvin, vaikka Grundström ei ole teknisesti kovin taitava pelaaja. Hän on myös hyvä laitaväännöissä ja ajoittamaan taklauksensa.
Grundström on maininnut esikuvakseen Peter Forsbergin.
Muuta
Grundströmin isoveli Gustav pelaa hyökkääjänä Ruotsin kolmanneksi korkeimmalla sarjatasolla Hockeyettan-joukkue Tegs SK:ssa. Veljesten isä Per Grundström on entinen Ruotsin alempien sarjojen hyökkääjä.
Roy Cohn
thumb|Roy Cohn Roy Marcus Cohn oli yhdysvaltalainen lakimies. Hän toimi senaattori Joseph McCarthyn pääneuvonantajana toisen punapelon aikana ja sai erityistä merkittävyyttä Army-McCarthy -kuulemisissa.
Cohn tunnetaan myös Yhdysvaltain oikeusministeriön syyttäjänä Ethel ja Julius Rosenbergin tapauksessa ja myöhemmin hän edusti Donald Trumpia tämän liikeuran alussa.
Cohnia on epäilty homoseksuaaliksi, mutta hänen mahdollisista miessuhteistaan on vain spekulaatioita. Cohn kuoli 59-vuotiaana 2. elokuuta 1986 AIDSin aiheuttamiin komplikaatioihin. Tauti oli diagnosoitu vuonna 1984. Cohn kielsi sairautensa loppuun saakka ja väitti kyseessä olevan maksasyöpä.
Kaakkois-Suomen ortodoksinen seurakunta
Kaakkois-Suomen ortodoksinen seurakunta toimii Kymenlaakson ja Etelä-Karjalan alueilla ja kuuluu Helsingin ortodoksiseen hiippakuntaan. Sen toiminta alkoi vuoden 2021 alusta, ja se muodostuu entisistä Haminan, Kotkan ja Lappeenrannan seurakunnista. Yhdistymisen oli tarkoitus tapahtua jo vuonna 2020, mutta Kirkollishallitus lykkäsi sitä vuodella, jotta uuden seurakunnan eri alueet saisivat tasapuolisen edustuksen seurakunnallisessa päätöksenteossa. Seurakunnalla on 4100 jäsentä, ja se jakautuu kolmeen toiminta-alueeseen, jotka noudattelevat entisten itsenäisten seurakuntien rajoja: Lappeenranta-Imatra, Kouvola-Hamina ja Kotka-Loviisa. Toiminta-alueet säilyttävät entiset kiinteistönsä ja työntekijänsä.
Kouvolan toiminta-alue
Entisen Haminan ortodoksisen seurakunnan aluetta kutsutaan uuden seurakunnan myötä Kouvolan toiminta-alueeksi.
Haminassa sijaitsee Pietarin ja Paavalin kirkko sekä kaikkien murheellisten ilolle omistettu hautausmaankirkko. Kouvolassa sijaitsee seurakunnan kirkkoherran virasto, Ortodoksiakeskus Sypressi, Pyhän Ristin kirkko ja tšasouna Myllykoskella.
Vähä-Ketven
Vähä-Ketven on Pirkanmaalla Ruovedellä Pourunperän kylän lähellä sijaitseva järvi.
Maantietoa
Järven pinta-ala on 8,0 hehtaaria, se on 500 metriä pitkä ja 250 metriä leveä. Järvellä on kartan mukaan yksi saari. Sen rantaviivan pituus on 1,5 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Pirttijärven valuma-alueeseen (35.414) se kuuluu. Järven vedenpinnan korkeus on 158,2 metriä mpy.
Luontoarvoja
Järven rannat kuuluvat Helvetinjärven kansallispuistoon, mutta sen vesialue ei ole suojeltua aluetta. Järvi sijaitsee suojelualueen pohjoispuolella.
Ferdinand Maemba Liwoke
Ferdinand Maemba Liwoke (s. 8. huhtikuuta 1939) on kinshasankongolainen roomalaiskatolinen piispa. Hänet vihittiin papiksi 15. elokuuta 1969 ja nimitettiin Lolon hiippakunnan vihkipiispaksi sekä Balianan titulaaripiispaksi 17. maaliskuuta 1983. Piispaksi vihkiminen seurasi 10. heinäkuuta. Pääkonsekraattorina toimi Frédéric Etsou-Nzabi-Bamungwabi, jota avustivat Joseph Ignace Waterschoot ja Louis Nganga a Ndzando.
28. elokuuta 1987 Maemba Liwoke sai nimityksen Lolon piispaksi.
Jana Zinkevytš
thumb|right|Zinkevytš [[Kiovassa vuonna 2019.]] Jana Vadymivna Zinkevytš (s. 2. heinäkuuta 1995 Rivne) on ukrainalainen poliitikko ja entinen sotilas.
Zinkevytš liittyi vuonna 2014 vapaaehtoisena Oikean sektorin pataljoonaan ja taisteli Itä-Ukrainan sodassa kesällä 2014, minkä jälkeen hän perusti Hospitaljery-lääkintäpataljoonan. Vuonna 2015 hän perusti Pavlohradiin lääkintämiesten koulutuskeskuksen. Joulukuussa 2015 hän joutui liikenneonnettomuuteen, jonka seurauksena hän halvaantui alaraajoistaan. Vuonna 2017 hän aloitti opinnot Dnipron lääketieteellisessä valtionyliopistossa. Vuoden 2019 parlamenttivaaleissa Zinkevytš valittiin Ukrainan parlamenttiin eli Verh’ovna Radaan Euroopan solidaarisuus -puolueen listan seitsemäntenä, riippumattomana ehdokkaana. Vuonna 2022 hänet valittiin BBC:n 100 Women -listalle.
Air Berlin
pienoiskuva|Boeing 737-800 Air Berlin GmbH & Co Luftverkehrs KG, josta julkisuudessa käytetään useimmiten nimityksiä airberlin, Air Berlin tai airberlin.com, oli Saksan toiseksi suurin ja Euroopan kuudenneksi suurin lentoyhtiö. Air Berlin ja sen tytäryhtiöt kuljettivat vuonna 2010 33,6 miljoonaa matkustajaa.
1990-luku
Saksojen yhdistymisen jälkeen myös Liittoutuneiden suvereniteetti ilmatilaan päättyi, joten hyväksyntä oli tarpeen siirtää Saksan liittotasavallan ilmailuviranomaiselle Luftfahrt-Bundesamt (LBA). 16. huhtikuuta 1991 yhtiön uudeksi toiminimeksi tuli Air Berlin GmbH & Co. Luftverkehrs KG. Seuranneena aikana toimitusjohtaja Joachim Hunold muutti yhtiön yritysprofiilia perusteellisesti. Alkuaan pienestä charter-lentoyhtiöstä kehittyi vähitellen Saksan toiseksi suurin lentoyhtiö reittiyhtiön kaltaisine verkostoineen. Vuodesta 1999 lähtien Air Berlin oli Kansainvälisen ilmakuljetusliiton IATA:n jäsen.
2000-luku
Vuonna 2004 Air Berlin perusti yhdessä itävaltalaisen lentoyhtiö Nikin kanssa Euroopan ensimmäisen Low-Fare -allianssin. 1. tammikuuta 2006 Air Berlinin yritysmuoto GmbH & Co. KG muutettiin muotoon PLC & Co. KG. Yhtiö listautui pörssiin 11. toukokuuta 2006. Elokuussa 2006 Air Berlin osti saksalaisen halpalentoyhtiö dba:n. Maaliskuussa 2007 yhtiö osti saksalaisen LTU Lufttransport-Unternehmen GmbH -nimisen lentoyhtiön osakekannan ja 49 % sveitsiläisestä Belair-lentoyhtiöstä. Syyskuussa 2007 Air Berlin ilmoitti tehneensä sopimuksen saksalaisen Condor-lentoyhtiön ostamisesta, mutta sopimus peruutettiin. Air Berlin aloitti aikataulunmukaisen liikenteen Helsingin ja Düsseldorfin välillä helmikuussa 2006 sekä Helsingin ja Berliinin välillä toukokuussa 2006. Keväällä 2009 yhtiö aloitti liikenteen Helsingin ja Hampurin välillä. Vuonna 2009 Air Berlin PLC ja TUI Travel PLC solmivat Saksan lentotoimiaan koskevan pitkäaikaisen strategisen allianssin. Talviaikataulun 2009/10 käyttöönoton yhteydessä Air Berlin hankki haltuunsa toiminimen TUIfly kaupunkireittiverkoston.
2010-luku
Heinäkuussa 2010 julkaistiin tieto, että Air Berlin liittyy jäseneksi maailmanlaajuiseen lentoyhtiöallianssiin Oneworld. Täysjäsenyyden se sai vuoden 2012 alussa.
Elokuussa 2017 Air Berlin hakeutui konkurssin yhtiön ajauduttua rahoituskriisiin. Air Berlinin lentotoiminta IATA-koodilla AB päättyi 28. lokakuuta 2017. NIKI Luftfahrt GmbH:n liikennöimät airberlin-lennot IATA-koodilla HG jatkuivat kuitenkin vielä tämän jälkeenkin. Suuri osa Air Berliinin kalustosta ja liiketoiminnasta, sisältäen 81 lentokonetta, 3000 työntekijää sekä useita nousu- ja laskeutumisslotteja, myytiin 1,5 miljardin euron kauppahinnalla Lufthansalle, jonka on tarkoitus käyttää kalustoa Eurowings-tytäryhtiössään. Lisäksi EasyJet osti Air Berliniltä 25 lentokoneen leasing-sopimukset, osan työntekijöistä sekä useita nousu- ja laskeutumisslotteja Tegelin lentoasemalla 40 miljoonan euron kauppahinnalla.
Tunnusluvut
(1) = Air Berlinin jälkikäteen tekemä oikaisu.
Fuad I
Fuad I eli Ahmad Fuad (26. maaliskuuta 1868 Kairo, Egyptin kedivaatti, Osmanien valtakunta – 28. huhtikuuta 1936 Kairo, Egyptin kuningaskunta) oli Egyptin kediivi vuosina 1917–1922 ja kuningas vuosina 1922–1936. Fuad oli viettänyt nuoruutensa ulkomailla ja nousi Egyptin brittiläisen protektoraatin kediiviksi veljensä Hussein Kamelin jälkeen, ottaen edelleen kuninkaan arvonimen vuonna 1922. Hallitsijana Fuad ei ollut tavallisen kansan keskuudessa pidetty. Egyptissä nousivat kansallismieliset liikkeet kuten Wafd, ja hallitsijaa pidettiin ulkomaalaisena. Fuad käytti myös valtaansa rajoittaakseen maan parlamenttia ja demokratiaa. Toisaalta hän myös tuki maan nykyaikaistumista etenkin koulutuksen saralla.
Air Berlin
Palvelu
Yhtiön palvelukonsepti erosi merkittävästi perinteisistä halpalentoyhtiöistä. Yhtiö tarjosi mm. jatkolentoyhteyksiä hubiensa kautta. Lisäksi palveluihin kuuluivat maksuton ruoka- ja juomatarjoilu, sanomalehdet, istumapaikkojen varausmahdollisuus sekä kanta-asiakasohjelma. Yhtiön huonon taloustilanteen takia maksuttomia palveluita kuitenkin poistettiin vähitellen. Yhtiön sivuilta (saksankielinen osio) pystyi tilaamaan myös tax-free-ostoksia lennolle.
Fuad I
Elämäkerta
Ahmad Fuadin isä oli Egyptin kediivi Ismail. Hänen äitinsä oli tšerkessi. Kun Ismail syrjäytettiin vuonna 1879, perhe lähti maanpakoon Italiaan. Italiassa Fuad opiskeli Genovassa ja Torinossa liittyen vuonna 1885 edelleen Italian sotilasakatemiaan. Fuadista tuli tykistöupseeri ja myöhemmin Osmanivaltakunnan sotilasattasea Italiassa. Hän tutustui myös Italian kuninkaalliseen perheeseen. Lopulta Fuad lähti ensin Istanbuliin ja vuonna 1892 takaisin kotimaahansa Egyptiin.
Egyptissä Fuadin veli Hussein Kamel oli noussut kediiviksi, ja hänen kuollessaan 9. lokakuuta 1917 Fuadista tuli uusi kediivi. Tuolloin Egypti oli brittien protektoraatti. Fuadin uskottiin olevan brittimyönteinen, mutta hänestä ei tullut brittien toivomalla tavalla suosittu tavallisen kansan keskuudessa. Egyptissä oli nousemassa nationalistinen liikehdintä, jonka johtohahmoja olivat Sa'd Zaghlul ja tämän Wafd-puolue. Ulkomailla varttunutta hallitsijaa pidettiin vieraana ”turkkilaisena”, ja Fuad ei esimerkiksi koskaan oppinut puhumaan sujuvasti arabiaa. Fuadin sanotaan puhuneen mieluiten italiaa ja hovi oli hänen edeltäjiensä tavoin ranskan- ja turkinkielinen Laajat levottomuudet saivat britit tunnustamaan muodollisesti Egyptin itsenäisenä valtiona vuonna 1922. Tähän liittyen 15. maaliskuuta 1922 Fuad otti Egyptin kuninkaan tittelin.
Hallitsijana Fuad vastusti Egyptin parlamenttia ja demokratiaa. Brittien tuella hän ajoi läpi suurimittaisia laajennuksia hallitsijan valtaoikeuksiin. Kuningas sai nimittää senaatin jäsenistä kaksi viidesosaa ja kuninkaan tuli allekirjoituksella vahvistaa lakien läpimeno. Kuningas käytti jatkuvasti oikeuttaan hajottaa parlamentti, jonka vaalit Wafd usein voitti. Samalla kuningas tuki vähemmistöpuolueita, kuten Ahmad Sidqin vuonna 1930 perustamaa Kansanpuoluetta. Fuad perusti myös Ittihad-puolueen eli Itsenäisyyspuolueen, jonka tarkoitus oli edustaa monarkismia ja vastustaa parlamentarismia. Wafd vastasi järjestämällä levottomuuksia suuren kansansuosionsa turvin. Toisaalta Fuad tuki Egyptin nykyaikaistumista. Tuen kohteena oli esimerkiksi Kairon yliopisto, joka nimettiin vuonna 1925 kuninkaan mukaan. Fuad tuki myös al-Azharin yliopiston uudistuksia, sekä perusti talous- ja maantiedeakatemiota. Ulkomailla vieraillessaan kuningas nautti arvovaltaa, mikä teki myös Egyptiä laajemmin tunnetuksi.
Fuadin kuoltua vuonna 1936 hänen seuraajakseen nousi hänen ja hänen vaimonsa kuningatar Nazli Sabrin poika Faruq
Brittiläinen keittiö
thumb|Fish and chips -annos modernissa pakkauksessa. Brittiläinen keittiö on muodostunut tuhannen vuoden aikana maahan muuttaneiden kansojen perinteen sopeutumisesta Ison-Britannian oloihin. Se poikkeaa paljon Manner-Euroopan keittiöstä, ja britit itsekin käyttävät termejä "eurooppalainen" tai "mannermainen" (continental) kuvaamaan vieraita tapoja (esimerkiksi mannermainen aamiainen, continental breakfast).
Nimetönlammi (Ruovesi)
Nimetönlammi on Pirkanmaalla Ruovedellä Pohtion kylän lähellä sijaitseva lampi.
Maantietoa
Lammen pinta-ala on 2,0 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 700 metriä.
Brittiläinen keittiö
Toinen tärkeä ateria on fish and chips, joka on uppopaistettua leivitettyä kalaa ja ranskalaisia perunoita. Fish and chips -annoksia myydään nakkikioskia vastaavissa kojuissa sekä pubeissa oluen kanssa.
Nimetönlammi (Ruovesi)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Pirttijärven valuma-alueeseen (35.414) se kuuluu. Lammen vedenpinnan korkeus on 162,2 metriä mpy.
Brittiläinen keittiö
Intialainen ruoka on levinnyt sekä siirtomaa-aikojen muistona että lukemattomien maahanmuuttajien tuomana. "Curry" ei tarkoita enää mausteseosta vaan intialaistyyppistä pataruokaa, jossa on lihaa (yleensä kanaa tai lammasta) ja kastiketta ja joka nautitaan riisin kera. Kana tikka masala eli mausteinen kanapata on nykyisin suosituin pubiruoka-annos.
Nimetönlammi (Ruovesi)
Luontoarvoja
Lampi sisältyy Helvetinjärven kansallispuistoon ja se sijaitsee sen pohjoispuolella.
Brittiläinen keittiö
Kiinalainen keittiö on toinen siirtomaa-ajan perinne, joka elää omaa elämäänsä maahanmuuttajien pitämissä pienissä ruokapaikoissa.
Voileivät ovat monen britin lounas niin koulussa kuin työpäivän keskelläkin. Voileivissä on monipuolisia täytteitä, ja ne tehdään usein kolmioleiviksi (täyte kahden kuorettoman leipäviipaleen välissä, leikataan lävistäjää pitkin kolmioksi). Voileipien kanssa tarjotaan lounasaterialla kahviloissa ja pubeissa usein joko ranskalaiset perunat tai perunalastuja.
Louis Nkinga Bondala
Louis Nkinga Bondala CICM (s. 20. kesäkuuta 1937) on kinshasankongolainen roomalaiskatolinen piispa. Hänet vihittiin papiksi 7. elokuuta 1966 ja nimitettiin Kolen hiippakunnan piispaksi 28. tammikuuta 1980. Piispaksi vihkiminen seurasi 4. toukokuuta. Pääkonsekraattorina toimi paavi Johannes Paavali II, jota avustivat Agnelo Rossi ja Joseph-Albert Malula.
13. maaliskuuta 1996 Nkinga Bondala sai nimityksen Lisalan hiippakunnan koadjuuttoripiispaksi, ja 6. heinäkuuta 1997 hänestä tuli sen piispa.
Näsinpuisto
thumb|Näsinpuiston laululava. Näsinpuisto on Tampereella Finlaysonin kaupunginosassa sijaitseva noin 6,2 hehtaarin laajuinen puisto, jonka on suunnitellut kaupunginpuutarhuri Onni Karsten ruotsalaisen puutarhuri Svante Olssonin konsultoimana.
Näsinpuiston alue oli alun perin lähes paljasta kalliota, jonne 1900-luvun alussa tuotiin läheisestä Mustalahden satamasta ruopattua täytemaata. Kallion korkeimmalla kohdalla sijaitsee vuonna 1898 rakennettu Näsilinnan palatsi, jossa nykyään toimii Museo Milavida. Puistossa on myös Yrjö Liipolan tekemä HL Kurun muistomerkki (1940) sekä Birger Federleyn ja Emil Wikströmin Näsikallion suihkukaivo (1913). Puiston itäosassa Tammerkosken rannalla on Mältinrannan uimapaikka. Näsinpuiston kaakkoisosa rajoittuu Tallipihan ja Finlaysonin kirkon alueeseen. Vuonna 2013 Näsinpuiston entisen leikkikentän paikalle valmistui Kirsi Kunnaksen Tiitiäisen satupuun runoihin perustuva teemaleikkipaikka Tiitiäisen satupuisto. Puistossa on myös laululava, jossa on mahdollisuus järjestää pienimuotoisia tilaisuuksia.
Vuonna 2016 avattu Tampereen rantatunneli kulkee Näsinpuiston alla, ja suunnitelmissa on myös maanalainen liikenneympyrä, jonka kautta olisi yhteys Näsilinnankadun alla sijaitsevaan pysäköintihalliin.
Puiston nimestä on tamperelaisten keskuudessa ollut erimielisyyksiä. Kaupungin kartoissa on käytetty vuodesta 1953 lähtien muotoa Näsinpuisto, mutta myös Näsipuistolla on vankka kannattajakuntansa. Tampereen kadunnimitoimikunta käsitteli asiaa vuonna 2008, mutta ei saanut siihen selvyyttä.
Sepelkyyhky
Sepelkyyhky (Columba palumbus) on Suomen suurin kyyhkylaji. Vanhastaan lintua on kutsuttu myös toukomettiseksi.
Tuntomerkit
Uuttukyyhkyä rotevamman sepelkyyhkyn pituus on noin 38–43 senttimetriä, siipien kärkiväli 68–77 senttimetriä ja paino 400–600 grammaa. Väriltään lintu on sinertävän harmaa ja sillä on siivissä valkea poikittaisjuova. Kaulan ympärillä on vaalea kaulus, sepel, joka kuitenkin puuttuu aivan nuorilta yksilöiltä. Pyrstö on pitkä ja pyrstönkärjessä on leveä musta vyö. Jalat ovat punaiset tai vaaleanpunertavat, nokka on kellanvalkokärkisesti punainen tai tyveltä siniharmaa ja kärkeä kohti vaaleneva.
Sepelkyyhkyn ääni on monitavuinen kumea kujerrus, jota voi luulla pöllön huhuiluksi. Soidinlennossa koiras lentää viistosti ylös, läiskäyttää siipiään ja liitää alaspäin. Varoitusäänenä toimii voimakas siipien läpsäytys.
Levinneisyys
Sepelkyyhkyn levinneisyysalue ulottuu Euroopasta ja Pohjois-Afrikasta Länsi-Siperiaan saakka. Pesimisalueensa pohjoisosissa se on muuttolintu: kevätmuutto tapahtuu maalis-huhtikuussa ja syysmuutto syys-lokakuussa. Muuttoaikaan linnut esiintyvät suurina parvina. Suomalaiset sepelkyyhkyt talvehtivat Ranskassa ja Iberian niemimaalla. Suomen pesimäkannan arvioidaan nykyisin olevan noin 300 000 paria; siellä lajin levinneisyysalue ulottuu eteläisimmästä Suomesta lähes Tunturi-Lapin rajoille Rovaniemen ja Kuusamon korkeudelle.
Elinympäristö
vasen|pienoiskuva|upright|Sepelkyyhky puussa. Sepelkyyhky viihtyy sekä metsissä että kaupunkien puistoissa ja esimerkiksi hautausmailla. Lajin kaupungistuminen alkoi Suomessa 1990-luvulla, ja nykyisin se voi pesiä jopa parvekkeella. Kaupunkilaisserkuistaan poiketen metsissä pesivät sepelkyyhkyt ovat arkoja ja niiden kerrotaan hylkäävän munapesänsä tavallista herkemmin.
Lisääntyminen
pienoiskuva|130px|Sepelkyyhkyn muna. Sepelkyyhky munii kaksi munaa huhtikuun puolivälistä alkaen risuista tekemäänsä pesään. Haudonta kestää 17–20 vuorokautta, ja sekä naaras että koiras osallistuvat haudontaan. Poikaset ja lähtevät lentoon runsaan kuukauden ikäisinä. Sepelkyyhkyllä saattaa olla kaksi tai kolmekin pesuetta vuodessa.
Vanhin suomalainen rengastettu sepelkyyhky on ollut 13 vuotta ja 29 päivää vanha. Euroopan vanhin oli 17 vuotta ja 8 kuukautta vanha brittiläinen sepelkyyhky.
Ravinto
Sepelkyyhky syö lähinnä kasviravintoa, kuten siemeniä, herneitä ja viljaa. Kyyhkysparvet voivat saada aikaan melkoista tuhoa viljelyksillä, ja niitä ammutaankin paikoin sekä ruoaksi että vahinkolintuina. Poikasiaan emot ruokkivat muiden kyyhkyjen tavoin niin sanotulla kupumaidolla eli kyyhkynmaidolla, jota lintujen kupu erittää.